Іван Аркадзьевіч Гардзейчык

Іван Аркадзьевіч Гардзейчык (нар. , в. Вясея Слуцкага раёна Мінскай вобласці) — беларускі ваенны. Генерал-маёр. Старшыня Рэспубліканскага савета Беларускага грамадскага аб’яднання ветэранаў.

 Біяграфія 
Нарадзіўся 20 кастрычніка 1957 года ў в. Вясея Слуцкага раёна Мінскай вобласціБіяграфія на сайце Палаты прадстаўнікоў Нацыянальнага сходу Рэспублікі Беларусь.

Скончыў Разанскае вышэйшае паветрана-дэсантнае каманднае вучылішча імя Ленінскага камсамола па спецыяльнасці «Камандная тактычная, інжынер па эксплуатацыі бранятанкавай тэхнікі», Ваенную акадэмію імя М. В. Фрунзэ па спецыяльнасці «Камандна-штабная аператыўна-тактычная паветрана-дэсантных войскаў», Ваенную акадэмію Генеральнага штаба Узброеных Сіл Расійскай Федэрацыі па спецыяльнасці «Вайсковае і дзяржаўнае кіраванне»; генерал-маёр.

Праходзіў службу на асноўных камандных пасадах — камандзіра разведвальнага ўзвода, роты, намесніка камандзіра, камандзіра парашутна-дэсантнага батальёна, камандзіра парашутна-дэсантнага палка, камандзіра асобнай гвардзейскай мабільнай брыгады, намесніка камандуючага войскамі, начальніка штаба — першага намесніка камандуючага войскамі Заходняга аператыўнага камандавання, першага намесніка начальніка Ваеннай акадэміі Рэспублікі Беларусь. Звольнены з Узброеных сіл Рэспублікі Беларусь у запас у 2015 годзе.

Старшыня Рэспубліканскага савета Беларускага грамадскага аб’яднання ветэранаў.

Быў дэпутатам Палаты прадстаўнікоў Нацыянальнага сходу Рэспублікі Беларусь 7-га склікання. 

У 2024 годзе выбраны дэпутатам Палаты прадстаўнікоў Нацыянальнага сходу Рэспублікі Беларусь VIII склікання ад Уручскай акругі № 23. Член Пастаяннай камісіі па працы і сацыяльных пытаннях.

 Узнагароды 
Узнагароджаны 39 ордэнамі і медалямі, у тым ліку  ордэнам «Чырвонага Сцяга», двума ордэнамі «Чырвонай Зоркі», медалямі «За баявыя заслугі», «За бездакорную службу» I і II ступеніГардзейчык Іван Аркадзьевіч, Ганаровай граматай Нацыянальнага сходу Рэспублікі Беларусь. Мае Падзяку Старшыні Палаты прадстаўнікоў Нацыянальнага сходу Рэспублікі Беларусь.

 Сям'я 
Жанаты, мае сына і дачку.

 Спасылкі 

 Біяграфія на сайце Палаты прадстаўнікоў Нацыянальнага сходу Рэспублікі Беларусь

Катэгорыя:Ваенныя Беларусі
Катэгорыя:Генерал-маёры (Беларусь)
Катэгорыя:Дэпутаты Палаты Прадстаўнікоў Нацыянальнага сходу Рэспублікі Беларусь 7-га склікання
Катэгорыя:Дэпутаты Палаты Прадстаўнікоў Нацыянальнага сходу Рэспублікі Беларусь 8-га склікання